kardosdrur/scandi-wiki huggingface dataset:
Holger Bisgaard (byplanlægger)

Holger Ove Bisgaard (født 29. maj 1952) er en dansk byplanlægger.

Bisgaard er uddannet byplanarkitekt 1978. Fra 1998 til 2007 var han planchef i Københavns Kommune. Her spillede han en central rolle i igangsætningen af boligbyggeriet i København og i genrejsningen af København. Før det var Bisgaard 1993-98 chefplanlægger i Roskilde Kommune, 1989-93 konsulent i Kommunernes Landsforening og 1984-89 planlægger i teknisk forvaltning, Århus Amt. 1982-84 var han ansat ved Dansk Byplanlaboratorium og 1980-82 på arkitekt Ole Svenssons Tegnestue. 

I perioden 2008 til 2017 var Bisgaard ansat i henholdsvis miljøministeriet indtil 2015 og i Erhvervsstyrelsen, hvor han arbejdede med planloven bl.a. vedr. almene boliger og modernisering af planloven samt fingerplanen. I 2018 etablerede han eget byplanfirma.
Holger Bisgaard har undervist på Aalborg Universitetscenter og arkitektskolerne. Han er censor på en række højere læreanstalter og dommer/rådgiver i både danske og internationale konkurrencer. Siden 2019 ekstern lektor på kunstakademiets arkitektskole.

Han har fra 1995 været bestyrelsesmedlem af og siden 2001 været formand for Jacob Gades Legat. Fra 2020 medlem af pensionskassen for arkitekter og designere. I perioden 2004-07 medlem af programbestyrelsen for dialog og balance i udsatte boligområder (ghettoudvalget) og i 2000-2001 medlem af by- og erhvervspolitisk udvalg samt 1999 Udvalg vedr. fornyelse af kommuneplanlægningen.

Han er forfatter til bøger, bl.a. Københavns genrejsning 1990-2010, Bogværket 2010.Om planlægning. Hans Reitzels forlag, 1981 samt en række artikler i fagtidsskrifter og aviser mv.

Byplanlæggere fra Danmark
Arkitekter fra Danmark
Embedsmænd i København
Embedsmænd fra Danmark
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog
Jacob Gades Legat

Jacob Gades Legat blev indstiftet af Jacob Gade i 1956 og første gang uddelt i 1964 året efter Jacob Gades død. Jacob Gade stiftede legatet for unge musikere så de kunne uddanne sig i Danmark og i udlandet og få en uddannelse hos kvalificerede læremestre. Uddannelse lå stifteren meget på sinde da han ikke selv havde fået nogen. Legatets formue stammer fra royalties for Jacob Gades kompositioner først og fremmest Tango Jalousie.

Prismodtagere 

Legatets store pris er bl.a. blevet uddelt til:

 Anker Buch (1964)
 Michala Petri (1969 og 1975)
 Peter Bastian (1969)
 Kim Sjøgren (1973)
 Anne Øland (1976)
 Michael Schønwandt (1977)
 Lars Ulrik Mortensen (1979)
 Thomas Dausgaard (1986)
 Nikolaj Szeps-Znaider (1988)
 Julie Eskær (1991)
 Benjamin Koppel (1992)
 Tanja Zapolski (1997)
 Bjarke Mogensen (2000)
 Andreas Brantelid (2001)

Foruden Jacob Gade Legatets store pris på 100.000 kr. uddeles der også årligt et antal talentpriser. Legatet ejer en række ejendomme som bebos af musikstuderende.

Referencer

Eksterne henvisninger 
 Jacob Gade's Legat Jacob Gade's Grant, officiel hjemmeside,  hentet 6. august 2015,

Legater fra Danmark
Etableret i 1956
Musikpriser fra Danmark
Xie Hangsheng

Xie Hangsheng (født i 1955 i Hanzhou, Kina) var Kinas ambassadør i Danmark i perioden 2007 til 2011.

Noter

Eksterne henvisninger 
 Den Kinesiske ambassadør Xie Hangsheng, The Little Mermaid Back Home
 TV Europa, interview med den Kinesiske ambassadør i Danmark, Xie Hangsheng  

Diplomater fra Kina
Ambassadører
Kim Belmark

Kim Belmark (født den 22. januar 1958 i København) er en dansk journalist og redaktør. Han er uddannet fra Danmarks Journalisthøjskole i Århus 1978-82.

Karriere
 Journalist på Aktuelt, i LO og på Ekstra Bladet i 1980'erne. 
 Ansvarshavende redaktør på Roskilde Avis 1994-2006. 
 Udgaveredaktør på Dagbladet Roskilde 2006/2007. 
 Ansvarshavende redaktør på Lokalavisen Helsingør 2008. 

Siden 1. november 2008: Nyhedsredaktør i Politikens Lokalaviser og daglig leder af Lokalavisen.dk.

1. oktober 2011: Ansvarshavende chefredaktør for Politikens Lokalaviser A/S.

2012: Medlem af og formand for dommerkomiteen, der uddelte Ugeavisernes Årspriser.

Hædersbevisninger
 Som ansvarshavende redaktør på Roskilde Avis vinder af Ugeavisernes Årspris 2006, guld i kategorien 'Bedste lokale nyhedshistorie'.
 Som ansvarshavende redaktør på Lokalavisen Helsingør vinder af Ugeavisernes Årspris 2008, guld i kategorien 'Bedste lokale nyhedshistorie'. 
 Som leder af nyhedsredaktionen, Politikens Lokalaviser/Lokalavisen.dk, vinder af Ugeavisernes Årspris 2009, guld i kategorien 'Bedste lokale nyhedshistorie'.  
 Som leder af nyhedsredaktionen, Politikens Lokalaviser/Lokalavisen.dk, vinder af Ugeavisernes Årspris 2010, sølv i kategorien 'Bedste redaktionelle initiativ'.

Eksterne henvisninger 
 http://lokalavisen.dk/section/information&type=kontakt/1009 
 http://danskedagblade.dk/nyhed/flot-debut-til-ugeavisernes-aarspris
 http://ugeaviserne.dk/artikel/ugeavisernes-aarspris-2008
 http://ugeaviserne.dk/artikel/ugeavisernes-aarspris-2009
 http://ugeaviserne.dk/artikel/ugeavisernes-aarspris-2010 
 http://info.pola.dk/data/media/Pressemeddelelse_-_Politikens_Lokalaviser,_14.8.2007.pdf
 http://www.tv2lorry.dk/video?video_id=90749

Chefredaktører fra Danmark
Journalister_fra_Danmark
P523 Najaden

P523 Najaden er det fjerde patruljefartøj i Diana-klassen som er bygget til at patruljere i det danske territorialfarvand. Skibet er navngivet efter nymfevæsenet Najaden. Skibet er bygget på Faaborg Værft ligesom alle sine søsterskibe. Skibet blev navngivet ved en ceremoni på Flådestation Korsør af forsvarschefen, Admiral Tim Sloth Jørgensen.

Skibet er det syvende skib der bærer navnet Najaden i dansk tjeneste:
 Najaden (fregat, 1796-1807)
 Najaden (fregat, 1812-1812)
 Najaden (korvet, 1820-1852)
 Najaden (korvet, 1854-1864)
 6 Najaden (undervandsbåd, 1913-1931)
 P534 Najaden (bevogtningsfartøj, 1963-1991)
 P523 Najaden (patruljefartøj, 2008- )

Se også 
 Søværnet
 Diana-klassen

Referencer og eksterne links 

 Forsvaret.dk: Præsentation af Diana-klassen
 Forsvaret.dk: Najadens hjemmeside
 Flådens historie: Najaden

Patruljefartøjer fra Danmark
Hendanes fyr

Hendanes fyr er et fyr på den sydvestlige del af Vågsøy i Vestland i Norge. Det ligger lige syd for Kråkenes fyr. Fyret blev bygget i 1914 og automatiseret i 1963.

Fyret er et af fire fyr på Vågsøy og det sidste, som blev bygget på øen. Det er bygget ind i fjeldsiden ved indløbet til Kvalheimsvika. Efter at det blev ubemandet i 1960'erne forfaldt fyret, og i 2005 blev det solgt til staten.

Se også 
 Norske fyr

Eksterne henvisninger 
 

Fyr i Vestland
Fyrtårne i Norge
Maddalena-passet

Maddalenapasset (på italiensk: Colle della Maddalena, på fransk: Col de Larche, oprindeligt: Col de l'Argentière) er et bjergpas (1.996 m.o.h.) mellem De cottiske Alper og De maritime Alper, på grænsen mellem Italien og Frankrig. Passet forbinder Barcelonnette i Frankrig med Cuneo i Italien.

Det franske navn Col de Larche refererer til landsbyen Larche, som ligger på den nordvestlige side af passet.

Maddalena må ikke forveksles med Col de la Madeleine i Tarentaise-dalen.

Betydning 
Under det oprindelige navn, Col de l'Argentière, har passet på et tidspunkt knyttet Lyon i Frankrig til Italien, idet Col de l'Argentière var i Huset Savoys besiddelse fra 1388 til 1713 og dermed var den nemmeste vej mellem Piemonte og den fjerntliggende dal Barcelonnette, som kom i Savoys besiddelse i 1388. Amadeus 6. af Savoy købte området for 60.000 ecus, da det havde både strategisk og kommerciel betydning for Savoy.

Få hundrede meter fra passet, på den Italienske side, ligger Lago della Maddalena, som føder floden Stura di Demonte, der er en vigtig biflod til Tanaro.

Kildehenvisninger

Eksterne henvisninger 

 Profile on climbbybike.com

Bjergpas i Alperne
Bjergpas i Frankrig
Piemonte
Bjergpas i Italien
De maritime Alper
Molde Lufthavn, Årø

Molde Lufthavn, Årø ligger i Molde kommune i Møre og Romsdal fylke i Norge. Lufthavnen blev åbnet i 1972, men har de senere år gennemgået en opgradering og modernisering. I dag benyttes lufthavnen til passagertrafik og flyfragt af gods. I 2008 betjente lufthavnen 336.900 passagerer.

Destinationer 
 Oslo (SAS, Norwegian )
 Trondheim ( Krohn Air )
 Bergen (Widerøe, Krohn Air )
 Stavanger (Krohn Air )

Fragt og charterfly 
Det findes også nogle charterflydestinationer fra Molde Lufthavn, blandt andet Las Palmas i Spanien (vinter) og Rhodos i Grækenland (sommer). Desuden går der flyfragtruter til Island og Oslo.

Transport 
Der går bus ind til centrum af Molde fra lufthavnen.

Lufthavne i Norge
Etableret i 1972
Møre og Romsdals geografi
Lufthavn, Årø
Monviso

Monviso, eller Monte Viso, er et 3.841 meter højt bjerg i Alperne på den italienske, piemontesiske side af grænsen til Frankrig. Bjerget er kendt for sin pyramideform, og da det rager 500 m. højere op end bjergene rundt om er det synlig på lang afstand. 

Monte Viso blev besteget første gang 30. august 1861 af William Mathews, Frederick Jacomb, Jean-Baptiste Croz og Michel Croz.

På nordsiden af bjerget er kilderne til floden Po, på den såkaldte Pian del Re (2.020 moh).

Et grænseoverskridende område på 4.270,8 km² (1.331,64 km² i Frankrig og 2.939,17 km² i Italien) blev i 2004 udpeget til biosfærereservat under UNESCOs Menneske og biosfære-programmet.

Ekstern henvisning 

  Billeder

Bjerge i Alperne
Bjerge i Italien
Biosfærereservater under UNESCO
P524 Nymfen

P524 Nymfen er det femte patruljefartøj i Diana-klassen som er bygget til at patruljere i det danske territorialfarvand. Skibet er navngivet efter de græske naturånder nymferne. Nymfen er bygget på Faaborg Værft ligesom alle sine søsterskibe. Skibet blev navngivet ved en ceremoni på Flådestation Korsør af Forsvarsminister, Søren Gade.

Skibet er det femte skib der bærer navnet Nymfen i dansk tjeneste:
 Nymphen (fregat, 1807)
 Nymphen (fregat, (1818-1852)
 7 Nymfen (undervandsbåd, 1914-1932)
 P535 Nymfen (bevogtningsfartøj, 1963-1991)
 P524 Nymfen (patruljefartøj, 2009- )

Se også 
 Søværnet
 Diana-klassen

Referencer og eksterne links 

 Forsvaret.dk: Præsentation af Diana-klassen
 Forsvaret.dk: Nymfens hjemmeside
 Flådens historie: Nymfen

Patruljefartøjer fra Danmark
Ytterøyane fyr

Ytterøyane fyr er et kystfyr, som står på en ø nordvest for Kinn i Flora kommune i Vestland i Norge.

Fyret er et 20 meter højt støbejernstårn, som står på en høj, ottekantet betonsokkel. Med sokkelen er tårnet 31 meter højt. Det oprindelige linseapparat af 1. orden er ombygget, men stadig i drift. Lige ved fyret står maskinhus, bolig og udhus. Ved vejen ned til bådehus og landingssted ligger resterne af en smedje. Området ved fyret har rig flora og fugleliv og er fredet som naturreservat efter den norske "lov om naturvern".

Selve fyret er fredet efter "lov om kulturminner".

Klima 
Norsk Meteorologisk institutt har haft en vejrstation på Ytterøyane fyr siden september 1984. Stationen ligger 26 meter over havet.

Normalværdierne (månedsmiddeltal) for stedets temperatur og nedbør for perioden 1961-1990 var følgende:

Se også 
 Norske fyr

Eksterne henvisninger 

 
 
 

Fyr i Vestland
P525 Rota

P525 Rota er det sjette og sidste patruljefartøj i Diana-klassen som er bygget til at patruljere i det danske territorialfarvand. Skibet er navngivet efter valkyrien Rota i den nordiske mytologi. Rota er bygget på Faaborg Værft ligesom alle sine søsterskibe. Skibet blev navngivet ved en ceremoni på Marinestation København af Miljøminister, Troels Lund Poulsen. Skibet fungerede desuden som en testplatform for et SCR-katalysatorsystem (Selective Catalytic Reduction) der renser skibets udstødning for nitrogenoxider (NOx). Systemet har været en stor succes og har mindsket udledningen af NOx så markant at man har valgt at efterinstallere systemet på de resterende skibe i klassen.

Skibet er det femte skib der bærer navnet Rota i dansk tjeneste:
 Rota (fregat, 1801-1807)
 Rota (fregat, 1838-1863)
 C1 Rota (undervandsbåd, 1920-1946)
 P538 Rota (bevogtningsfartøj, 1965-1989)
 P525 Rota (patruljefartøj, 2009- )

Se også 
 Søværnet
 Diana-klassen

Referencer og eksterne links 

 Forsvaret.dk: Præsentation af Diana-klassen
 Forsvaret.dk: Rotas hjemmeside
 Flådens historie: Rota

Patruljefartøjer fra Danmark
Danish Society for Education and Business

Danish Society for Education and Business (DSEB) - tidligere Foreningen til Unge Handelsmænds Uddannelse (FUHU) - er en dansk forening, der arbejder for samarbejde mellem erhvervslivet og uddannelsesinstitutionerne. 

DSEB blev grundlagt i 1880 under navnet Foreningen til Unge Handelsmænds Uddannelse med det hovedformål at uddanne butikspersonale til en karriere i Danmark og udlandet. Bag foreningen stod etatsråd Harald Fritsche og nationalbankdirektør Moritz Levy. I 1902 oprettede foreningen Købmandsskolen, og i 1908 overtog man De Brockske Handelsskoler, der samtidig skiftede navn til Niels Brocks Handelsskole. 

I 1917 oprettede foreningen Handelshøjskolen i København, der senere er blevet til Copenhagen Business School (CBS). Foreningen drev institutionen helt frem til 1965, hvor både den og Niels Brock overgik til staten. DSEB er dog stadig repræsenteret i ledelsen af begge uddannelsesinstitutioner. I 1990'erne var foreningen pionerer, idet man introducerede masteruddannelser i Danmark som efteruddannelsestilbud til erhvervsaktive. Siden er masteruddannelser udbredt til handelshøjskoler og universiteter. 

DSEB står for uddelingen af den prestigefyldte videnskabspris Tietgenprisen på 500.000 kr, der årligt tildeles en yngre forsker, der har leveret en ekstraordinær forskningsindsats inden for erhvervsrettet humaniora eller samfundsvidenskab.

Administrerende direktør for DSEB er Stina Vrang Elias.

Eksterne henvisninger 
 www.dseb.dk - officiel website for Danish Society for Education and Business (DSEB)

Etableret i 1880
Society for Education and Business
Danske Slagterier

Danske Slagterier var en dansk brancheorganisation for slagterier, svineproducenter og virksomheder med tilknytning til slagteribranchen.

Organisationen blev grundlagt i 1983 ved en fusion af De samvirkende danske Andels-Svineslagterier (etableret 1897) og Privatslagteriernes Organisation (etableret 1932). Danske Slagterier varetog branchens interesser i forhold til såvel danske politikere som EU, ligesom organisationen ydede rådgivning om veterinær- og markedsaforhold samt svinesundhedstjeneste.

Danske Slagterier indgik i 2009 i Landbrug & Fødevarer, der blev dannet ved en fusion med Landbrugsraadet, Dansk Svineproduktion og Dansk Landbrug. Organisationens sidste formand var Bent Claudi Lassen. Tidligere folketingsmedlem Anne Birgitte Lundholt var fra 1997 til 2005 direktør for Danske Slagterier.

Danske Slagterier drev Slagteriernes Forskningsinstitut. Det blev i 2009 fusioneret ind i Teknologisk Institut.

Etableret i 1983
Ophørt i 2009
Slagterier
Slagterier
Valhøj

Valhøj var et kolonihaveområde i Rødovre. Selve Valhøj er en af oprindeligt 2 tætliggende gravhøje på området. Kun den nordlige er bevaret. 

Området har sin oprindelse i en kampagne som dagbladet Politiken startede 28. marts 1909. Avisen meddelte denne søndag at den ville starte en "havekoloni" for kommuneskolebørn på en mark i Rødovre kaldet Valhøj. Det var en kampagne indledt af redaktøren Henrik Cavling, og han fortalte selv at han havde fået idéen året før, 1908, da han afholdte sin anden feriekoloni for københavnske børn på Wesselsminde i Nærum.

Inden annoncen i 1909 var der blevet forberedet veje og 64 haver på hver ca. 400 kvadratalen var blevet udstukket. Der blev derefter modtaget ansøgere til haverne. I alt indkom 64 ansøgere med i alt 225 børn. Cavling beretter at "Hovedparten af Ansøgerne var Betonarbejdere, der har særlige Betingelser for at kunne faa noget ud af Jordlodder. Men i øvrigt saas paa Listerne Folk af forskellige Livsstillinger saasom Cigarmagere, Bagere, Fotografer, Handelsgartnere, Avissælgere, Gasværksarbejdere o.s.v.".

Politiken bragte efterfølgende flere reportager, allerede året før var de første pressefotografier, taget af fotografen Holger Damgaard bragt i avisen, samme fotograf tog dette år (1909) 17 fotografier af Valhøj og de håbefulde børn bragt som en montage.

Området ophørte med at være kolonihaveforening, da det i 1920 blev udstykket til parcelhusegrunde.

Henvisninger

Litteratur 
Henry Hansen, Politikens Havekoloni "Valhøj" – et stykke Rødovrehistorie, Rødovre Lokalhistoriske Samfund, 1989. IBN 87-89316-00-2.

Eksterne henvisninger 
 Om bl.a. kolonihaven Valhøj på Rødovre Lokalhistorisk Samlings hjemmeside.

Kolonihaver i Danmark
Rødovre
Etableret i 1909
Ophørt i 1920
Vestjyske Slagterier

Vestjyske Slagterier a.m.b.a. var en dansk slagterivirksomhed, der da den var på sit højeste omsatte for knap 12 mia. kr. og stod for 30,8% af svineslagtningerne i Danmark. Antallet af ansatte var omkring 5.200. Hovedsædet var beliggende i Struer.

Virksomheden blev dannet i 1986 ved en fusion af Struer-Hurup Andelsslagteri og Celebrity Slagterierne, der havde hovedsæde i Esbjerg. De følgende år udvidede virksomheden med opkøb og fusioner. Fra ØK overtog man bl.a. Plumrose med aktiviteter i England og USA.

I 1998 fusionerede Vestjyske Slagterier med Danish Crown, som dengang stod for ca. 60% af svineslagtningerne. I dag er næsten alle Vestjyske Slagteriers tidligere produktionsanlæg nedlagt.

Etableret i 1986
Ophørt i 1998
Struer
Kødproducenter i Danmark
Andelsselskaber i Danmark
Slagterier
Stabben fyr

Stabben fyr er et ledefyr, som står på en holm ved indsejlingen til Florø i Flora kommune i Vestland fylke i Norge.

Fyret blev sat i drift i 1867. Fyrbygningen står på en høj gråstensmur og har et lavt tagtårn. Tårnet blev bygget højere i 1905, og der blev indsat et linseapparat af 4. orden, som stadig er i brug. Fyrstationen består af selve fyrbygningen, et bådehus og en landingsplads, som ligger tæt samlet på den lille holm. I 1975 blev fyret automatiseret og overgik til ubemandet drift.

Stabben fyr er et af de mest særprægede i landet, og bygningerne dækker næsten hele holmen. På grund af dette er fyret fredet efter "lov om kulturminner".

Se også 
 Norske fyr

Eksterne henvisninger og kilder 

 
 
 

Fyr i Vestland
Steff-Houlberg

Steff-Houlberg er et brand under Danish Crown, som leverer fastfood og slagtervarer til både restauratører og til supermarkeder. Oprindeligt var det et andelsslagteri. Steff-houlberg er leverandør til over 40 % af de danske pølsevogne og fastfood restauranter og har dermed mere end 1500 salgssteder landet over. Brandet har været en del af de danske pølsevogne siden 1921 og tilbyder ud over råvarer mange andre services til restauratørerne, som eksempelvis rådgivning om opstart, emballage, profiltøj, udvidelse, regnskaber, næringsbreve mv. 

Til private er brandet stadigt brugt til klassiske Steff-Houlberg produkter såsom pålæg og ikke mindst pølser, men det anvendes også til frosne færdigretter.

Steff's Place 
Steffs place er en frivillig landsdækkende kæde bestående af mere end 40 Fastfood restauranter med 50'er diner indretning. Kæden er en del af Steff-Houlberg

For at blive forhandler for Steff's place stilles der en række krav ud over indretning og at Steff's Place og Steff-Houlber logoen pryder facaden. Hos forhandlerne kræves det 100% grossistloyalitet, og der kræves derfor at der udelukkende anvendes produkter fra Steff-Houlberg og Tulip, samt AB Catering og BC Caterings grossisthuse.

Desuden kræves, at restauranten minimum har Fødevarestyrelsens glade Smiley. 

Der findes en håndbog med titlen ”Steff’s Place Lille Røde”, der gennemgår en lang række salgs- og servicerelaterede emner, der kræves i forbindelse med kundeservice.

Historie 
Steff-Houlberg Slagterierne a.m.b.a. var en dansk slagterivirksomhed, der var landets næststørste. I regnskabsåret 2000/2001 omsatte virksomheden for 6 mia. kr., hvilket gjorde virksomheden til Europas syvendestørste slagteri.

Virksomheden blev grundlagt i 1968 som Forenede Sjællandske Andelsslagterier (FSA). I 1973 opkøbte virksomheden den københavnske pølsefabrik Steff-Houlberg I/S (grundlagt 1899) af Jens Steffensen og Søren Houlberg . FSA anvendte Steff-Houlbergs logo, og fra 1986 også firmanavnet. Samme år fusionerede man med Slagteriregion Nordvest, hvorved alle andelssvineslagterier øst for Storebælt blev en del af virksomheden. 

I 2002 blev Steff-Houlberg overtaget af Danish Crown. Navnet er bibeholdt som varemærke for flere af koncernens produkter samt konsulentvirksomhed. De produceres i dag af Tulip.

Kilder

Etableret i 1968
Ophørt i 2002
Kødproducenter i Danmark
Fødevaremærker
Leverandører_til_Det_Kongelige_Danske_Hof
Danish Crown
Andelsselskaber i Danmark
Slagterier
Patrik Olsson

Patrik Olsson (født 5. juni 1978) er en svensk tidligere håndboldspiller som spillede for Team Tvis Holstebro i Håndboldligaen fra 2008 til 2010. Han kom fra klubben Kolding IF, det var på samme tid som Joacim Ernstsson.

Han er notet for fem a-landskampe for det svenske landshold.

Referencer

Eksterne henvisninger 
 http://www.teamtvisholstebro.dk/pages.aspx?id=70&spiller=249

Håndboldspillere fra Sverige
Håndboldspillere fra Kolding IF
Håndboldspillere fra Team Tvis Holstebro
Izunna Uzochukwu

Izunna Arnest Uzochukwu (født 11. april 1990) er en nigeriansk fodboldspiller, der spiller på midtbanen i kinesiske Meizhou Hakka F.C. Han spillede for FC Midtjylland fra 2009 til 2015 og for OB fra 2016 til 2018.

Eksterne henvisninger 

Izunna Uzochukwu på soccerway.com
 Superligastatistik på danskfodbold.com
 Om spilleren på FC Midtjyllands hjemmeside

Fodboldspillere fra Nigeria
Fodboldspillere fra FC Midtjylland
Fodboldspillere fra Odense Boldklub
Fodboldspillere fra Meizhou Hakka F.C.
Raisio

Raisio (svensk:Reso) er en by i landskabet Egentliga Finland i Vestfinlands len, ikke langt fra Åbo (finsk:Turku). Raisio har omkring 23 635 indbyggere og dækker et areal på 49,45 km².

Raisio er enspoget finsk.

De største arbejdsgivere er fødevare viksomheden Raisio.

Eksterne links 

Byer i Finland
Kommuner i Egentliga Finland
Tango Jalousie

Tango Jalousie er komponeret af Jacob Gade, og regnes for det mest spillede danske musikværk rundtom i verden. Det er en tango, der blev skrevet som ledsagelse til en stumfilm i 1925, da Jacob Gade var kapelmester for et 24 mand stort orkester i biografen Paladsteatret i København. Den hed oprindelig Tango Tsigane, og blev skrevet til filmen om Zorros søn, Don Q med Douglas Fairbanks og Mary Astor. Den blev spillet første gang ved filmens københavnske premiere den 14. september 1925. 

Jacob Gade havde sit eget forlag sammen med kapelmesteren Jens Warny. Tango Jalousie blev dets første udgivelse og største succes, som blev udgivet i en række lande. Indtægterne fra den er siden blevet hovedindtægtskilden for Jacob Gades Legat der blev oprettet i 1956.  

Manuskriptet blev erhvervet af Det Kongelige Bibliotek i 1993 med støtte fra Augustinus Fonden.

Kilder 

Musik fra Danmark
Kompositioner
Musik i 1925
K/I

K/I står for Kurs/Indre Værdi, og er et finansielt nøgletal, der bruges til at vurdere en virksomhed, typisk et aktieselskab. Den indre værdi af en aktie er selskabets egenkapital (EK) divideret med antallet af aktier i omløb, mens kursen K er den aktuelle markedspris for en aktie.

Betydning i aktieinvestering 

Hvis K/I = 1, betaler man 1 krone for 1 krones bogførte værdier i selskabet. 
Forholdet skeler ikke til estimater af fremtidig eller historisk indtjening (se P/E) og er derfor mere 
relevant i forhold til en vurdering af et selskab nuværende finansielle styrke i forhold til markedsprisen.

En lav K/I er alt andet lige godt, da man kan købe mere bogført værdi, end man betaler for. Men der er som 
regel en grund til, at markedet prissætter en aktie lavt på trods af bogført værdi, og derfor har selskaber 
med K/I under 1 ofte negativ indtjening. Omvendt kan en høj K/I være udtryk for, at der er såkaldte skjulte aktiver i selskabet.   

Selskaber med estimeret positiv fremtidig indtjening, lav P/E(forward) og K/I under 1 betragtes som billige,
men der kan være selskabsspecifikke forhold som f.eks. ulykker, høj gæld eller anden usikkerhed, der er
skyld i en attraktiv prissætning, og derfor kan hverken K/I eller P/E stå alene i en værdisættelse af en aktie.

Forbindelse til P/E og ROE 

K/I er relateret til to andre finansielle nøgletal P/E og egenkapitalafkast (ROE) via formlen

K/I = ROE x P/E.

Kilder 

Finansielle nøgletal
Aktiemarked